CBC Television

CBC Television, pazīstams arī kā CBC TV vai vienkārši CBC, ir Kanādas angļu valodas televīzijas tīkls, kas pieder sabiedriskajam medijam CBC/Radio-Canada. Tas uzsāka pārraidi 1952. gada 6. septembrī. CBC Television galvenās studijas atrodas Canadian Broadcasting Centre, Toronto, Ontārio. Tā franču valodas ekvivalents ir Ici Radio-Canada Télé.

CBC Television ir pieejams visā Kanādā, pateicoties virszemes raidītājiem pilsētās un tas ir obligāti nodrošināms kanāls kabeļtelevīzijas un satelīttelevīzijas pakalpojumu sniedzējiem. CBC Television tiešraide tiek straumēta CBC Gem video platformā.

 Tīkla pārskats 
CBC Television nodrošina pilnu 24 stundu tīkla ziņu, sporta, izklaides un bērnu programmu grafiku. Vairumā gadījumu, tas nodrošina vienu un to pašu programmu precīzā vietējā laikā visā valsts teritorijā, izņemot Ņūfaundlendas laika joslu (NT), kur programmas tiek pārraidītas ar 30 minūšu nokavēšanos.

2006. gada 9. oktobrī, pulksten 6:00 no rīta pēc vietējā laika, tīkls pārgāja uz 24 stundu apraides grafiku, kļūstot par vienu no pēdējiem lielākajiem Kanādas angļu valodas televīzijas tīkliem, kas pārgāja uz šādu grafiku. Lielākā daļa CBC piederošo staciju iepriekš pārtrauca pārraidi naktīs, parasti no pulksten 1:00 līdz 6:00.

Komerciālo teležurnālu vai nakts ziņu pārraižu vietā CBC pārraida atkārtojumus, tostarp vietējo ziņu raidījumus, seriālus, filmas un citas programmas no CBC arhīva.

Lai gan vēsturiski, kā arī tāpat kā šodien, ir bijušas vietas reģionālām atšķirībām programmu grafikā, CBC piederošajām stacijām finansējums ir samazināts līdz tādam līmenim, ka lielākā daļa šo staciju vairs nepārraida nekādas nozīmīgas vietējās programmas, izņemot vietējās ziņu pārraides un un vasaras reģionālā dokumentālā seriāla Absolutely Canadian izlaidumus.

Līdz 1998. gadam, tīklā papildus Kanādas pamatprogrammām tika pārraidīti dažādi amerikāņu raidījumi, tādējādi tieši konkurējot ar privātajiem Kanādas komerciālo televīziju tīkliem, piemēram, CTV un Global. Kopš tā laika, CBC ir aprobežojies ar Kanādas programmām, dažiem britu raidījumiem un pāris amerikāņu filmām, kā arī ar atkārtojumiem. Kopš šīm izmaiņām CBC dažkārt ir cīnījies, lai saglabātu reitingus, kas ir salīdzināmi ar tiem, ko tā sasniedza pirms 1995. gada, lai gan pēdējos gados tas ir piedzīvojis zināmu reitingu augšupeju.

2002. gadā CBC Television un CBC News Network kļuva par pirmajām raidorganizācijām Kanādā, kurām ir jānodrošina slēptie paraksti jeb subtitri visām savām pārraidēm. Šajos tīklos subtitri nav jāpievieno tikai ārējām reklāmām, lai gan lielākā daļa no tām tiek pārraidītas ar subtitriem. Visiem šoviem, seriāliem, filmām, reklāmām un citai programmai jābūt titrētai.

 Bērnu programmas 
Bērnu programmu bloki, kas biežāk pazīstami kā CBC Kids un The Outlet, aizņem lielāko daļu no darba dienu rīta raidlaika un lielāko daļu nedēļas nogales rīta raidlaika.

 CBC Gem 
CBC Gem ir CBC Television video pēc pieprasījuma straumēšanas platforma. Tas sāka darbību 2018. gadā, aizstājot iepriekšējo CBC TV lietotni. Pakalpojums nodrošina tiešraides un programmas pēc pieprasījuma no CBC Television, CBC News un CBC Sports, kā arī oriģinālās CBC programmas un filmas un televīzijas seriālus.

Pakalpojums ir pieejams bezmaksas ar reklāmām un premium versijās, no kurām pēdējā ietver video pēc pieprasījuma bez reklāmām, piekļuvi CBC News Network un piekļuvi premium saturam, kas ir ekskluzīvs abonentiem. 

Uzsākot CBC Gem darbību, CBC paziņoja par plāniem CBC Gem pievienot vismaz 50 Kanādas filmas gadā, kā arī paziņoja par sadarbību ar Telefilm Canada, lai straumētu piedāvāto Kanādas filmu izlasi pakalpojumā bez reklāmām visiem lietotājiem.

 Atsauces 

 Ārējās saites 


Kategorija:Kanādas televīzijas kanāli